29.1.2005 Den Europæiske Unions Tidende L 27/59 (Retsakter vedtaget i henhold til afsnit V i traktaten om Den Europæiske Union) RÅDETS AFGØRELSE af 24. januar 2005 om ændring af afgørelse 2004/197/FUSP om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena) (2005/68/FUSP) RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 13, stk. 3, og artikel 28, stk. 3, og ud fra følgende betragtninger: Rådet vedtog den 23. februar 2004 afgørelse 2004/197/FUSP (1), hvori det fastsættes, at første revision heraf finder sted inden udgangen af 2004. Rådet bekræftede i sine konklusioner af 14. maj 2003 behovet for en hurtig reaktionskapacitet, især med henblik på humanitære opgaver og redningsopgaver. EU's Militærkomité har i detaljer fastlagt EU's hurtige militære reaktionskoncept i sin rapport af 3. marts 2004. Militærkomitéen har endvidere defineret EU's kampgruppekoncept den 14. juni 2004. Det Europæiske Råd godkendte den 17. juni 2004 en rapport om ESFP, hvori det understreges, at arbejdet med EU's hurtige reaktionskapacitet bør fremmes med henblik på en første operationel kapacitet tidligt i 2005. Som følge af denne udvikling bør midlertidig finansiering af EU's militæroperationer forbedres, især med henblik på hurtige reaktionsoperationer. Den nye ordning for midlertidig finansiering skal derfor først og fremmest omfatte hurtige reaktionsoperationer; under særlige omstændigheder kan et bidrag, der er indbetalt forud, imidlertid anvendes til midlertidig finansiering af en almindelig operation, især en operation, hvor der er kort tid mellem vedtagelsen af den fælles aktion om at () EUT L 63 af 28.2.2004, s. 68. skride til handling og afgørelsen om at iværksætte opera- tionen. Afgørelse 2004/197/FUSP bør derfor ændres — TRUFFET FØLGENDE AFGØRELSE: Artikel 1 I afgørelse 2004/197/FUSP foretages følgende ændringer: 1) Artikel 25 affattes således: »Artikel 25 Midlertidig finansiering 1. Hvis EU iværksætter en hurtig militær reaktionsopera- tion, indbetaler bidragydende medlemsstater bidrag på stør- relse med referencebeløbet. Med forbehold af artikel 24, stk. 4, indbetales bidragene som fastsat nedenfor. 2. Med henblik på den midlertidige finansiering af EU's militære reaktionsoperationer skal de deltagende medlems- stater a) enten indbetale bidrag til Athena forud b) eller, hvis Rådet beslutter at iværksætte en hurtig militær reaktionsoperation, som de bidrager til finansieringen af, indbetale deres bidrag til de fælles udgifter til denne operation med referencebeløbet senest fem dage efter, at indkaldelsen er fremsendt, medmindre Rådet træffer anden afgørelse.